Νεότερα ναρκωτικά και αντιμετώπιση
Creators: name: Τραγουλιά-Πανανή, Φοίβη Παναγιώτη
Publisher: name: Aristotle University of Thessaloniki
Year: 2023
Subjects: Νεότερα ναρκωτικά
Εξάρτηση
Novel drugs
Addiction

description: Τα τελευταία χρόνια ολοένα και συχνότερα γίνεται λόγος για “νεότερα ναρκωτικά”. Οι κλινικοί καλούνται να αντιμετωπίσουν τοξικώσεις από ουσίες ή μίγματα με μυστηριώδη ονόματα, όπως “Benzofury”, “Krokodil”, “Spice”και “Special M”. Επαγγελματίες υγείας και χρήστες έχουν συχνά άγνοια για τη σύνθεσή τους. Πρόκειται για ένα νέο κύμα συνθετικών κυρίως ουσιών που παράγονται συχνά σε αυτοσχέδια εργαστήρια και δεν ελέγχονται από τους νόμους. Σε συνδυασμό με το χαμηλό κόστος παραγωγής τους και την αδυναμία ανίχνευσής τους στα ούρα και στο αίμα, γίνονται αρκετά ελκυστικές για πολλούς χρήστες. Ανάλογα με τις κύριες δράσεις τους και τη σύνθεσή τους, οι νεότερες ψυχοδραστικές ουσίες χωρίζονται σε συνθετικά κανναβινοειδή, ψυχοδιεγερτικές ουσίες (συνθετικά ανάλογα καθινόνης και κοκαΐνης), συνθετικά παραισθησιογόνα, συνθετικές αποσυνδετικές ουσίες, συνθετικά οπιοειδή αλλά και φυτικές και συνταγογραφούμενες ουσίες. Παρά το γεγονός ότι θεωρούνται νόμιμες και άρα ασφαλείς, οι ουσίες αυτές δεν υστερούν σε παρενέργειες. Επιπλέον, καθώς οι δόσεις που διακινούνται δεν είναι σταθερές και οι ουσίες συχνά νοθεύονται, αυξάνεται η επικινδυνότητά τους. Δυστυχώς, οι συνεχείς αλλαγές στη σύνθεση και η παραγωγή δεκάδων νέων ουσιών κάθε χρόνο, δεν έχουν επιτρέψει την επαρκή μελέτη τους, οπότε οι οξείες παρενέργειες αντιμετωπίζονται συμπτωματικά. Συνήθως τα νεότερα ναρκωτικά δεν εμφανίζουν σαφή σύνδρομα τοξίκωσης, λόγω της δράσης τους σε πολλούς υποδοχείς, αλλά μπορεί να προκαλέσουν και γνωστά σύνδρομα, όπως σεροτονινεργικό, συμπαθητικομιμητικό, κ.ά. Οι περισσότερες από τις νέες ναρκωτικές ουσίες έχουν εξαρτησιογόνο δράση. Και πάλι, δεν έχουν μελετηθεί για αρκετό διάστημα, ώστε να υπάρχουν εξειδικευμένα προγράμματα απεξάρτησης, συχνά δε οι χρήστες είναι εξαρτημένοι και σε κλασικές ουσίες. Για αυτούς τους λόγους χρησιμοποιούνται τα κλασικά προγράμματα απεξάρτησης. Νεότερα δεδομένα πάνω στην αναγνώριση και αντιμετώπιση της τοξίκωσης και εξάρτησης από νέα ναρκωτικά, ενημέρωση του ιατρονοσηλευτικού προσωπικού και συντονισμένες κινήσεις από τα κράτη είναι απαραίτητα βήματα στην αντιμετώπιση αυτού του προβλήματος που τείνει να μεγεθύνεται παρά να υποχωρεί
description: In recent years there has been increasing talk over "novel drugs". Clinicians have to deal with toxicosis from substances or mixtures with mysterious names such as "Benzofury", "Krokodil", "Spice" and "Special M". Health professionals and users are often unaware of their composition. This is a new wave of mainly synthetic substances, which are often produced in improvised laboratories and are not controlled by the law. In addition to this, their low cost of production and the inability to detect them in urine or blood, makes them quite attractive to many users. Depending on their main actions and their composition, novel psychoactive substances are divided into synthetic cannabinoids, psychostimulants (synthetic cathinone and cocaine analogues), synthetic hallucinogens, synthetic dissociatives, synthetic opioids, but also herbal and prescription substances. Although they are considered legal and therefore safe, these substances do not lack side effects. Moreover, as the doses being trafficked are not standard and the substances are often adulterated, their risk increases. Unfortunately, the constant changes in composition and the production of dozens of new substances every year have not allowed them to be adequately studied, so acute side effects are treated symptomatically. It is usual that the newer drugs do not show clear toxicity syndromes, due to their action on many receptors, but they may also cause known syndromes such as serotonergic, sympathomimetic, etc. Most of the novel drugs have an addictive effect. Again, they have not been studied long enough for specialized rehabilitation programmes to exist, and often users are addicted to traditional substances as well. It is for these reasons that traditional rehabilitation programmes are used. Newer data on the recognition and treatment of intoxication and dependence from new drugs, education for the medical staff and coordinated action by states are essential steps in dealing with this problem, which is growing rather than diminishing